**SVETOVNA SKUPNOST** (projektna naloga pri DKE – **rok oddaje 5. junij 2020**)

Za oceno bomo izvedli projektno delo, za katerega imaš čas do 5. junija (v tem času imaš v urniku tri šolske ure DKE). Potrudi se, naredi po navodilih (vsebinsko bogat in estetsko lep izdelek) in nagrada bo lepa ocena. Izdelek fotografiraj in mi ga pošlji po eAsistentu.

*V učbeniku preberi besedilo o GLOBALIZACIJI in IZZIVIH SODOBNEGA SVETA (str. 69 do 77). O tej tematiki si veliko že izvedel pri vsebinah drugih predmetov v različnih razredih.*

V obliki miselnega vzorca na dveh straneh (če ti miselni vzorec ne ustreza lahko narediš po svoje) odgovori na spodnja vprašanja. Važno je, da si vzameš čas in skrbno prebereš vsebino v učbeniku in o tem razmisliš. Pomembno je, da odgovoriš na vsa vprašanja, saj bo odgovor na vsako vprašanje točkovan.

1. Otok plastike sredi oceana (str. 69).

* Zakaj so izdelki iz plastike uporabni? 1T
* Kakšne so slabosti tega materiala? Navedi primer. 2T

1. Kaj je GLOBALIZACIJA? 1 T

* Navedi primer iz lastnega življenja, ki ponazori, da se je svet spremenil v »globalno vas«. 1T
* Iz besedila v rubriki ALI VEŠ (str. 70) izpiši podatek, s katerim bi lahko dokazal, da globalizacija ni proces, značilen le za moderni čas. 1T
* Na katerih področjih se dogaja globalizacija? Zapiši tri področja in pri vsakem navedi po en primer v oklepaju. 6T
* Navedi vsaj dva pozitivna in dva negativna učinka globalizacije. 2T

1. IZZIVI SODOBNEGA SVETA
2. Svet je razdeljen na bogate in revnejše države. Preberi besedilo v učbeniku na str. 73 in zapiši:

* Kako se kaže revščina v manj razvitih delih sveta? 3T
* Kako se kaže revščina v razvitih delih sveta? 3T

1. S pomočjo zemljevida na str. 73 odgovori na vprašanja:

* Katere države sodijo med najbogatejše? Na katerih celinah so? 3T
* Na kateri celini je največ najrevnejših držav? 1T
* V skupino katerih držav sodi Slovenija? 1T

1. Zakaj je pomembno, da se države za ohranjanje svetovnega miru pogovarjajo na mednarodni ravni? 1T
2. Poglej si ilustracijo v učbeniku na str. 76 in na podlagi tega **nariši** svoj izdelek (list A4) K ilustraciji zapiši, kakšne posledice vse za seboj pušča onesnaževanje. 8T

KRITERIJ OCENJEVANJA: **Skupaj možnih 34 T**

31–34 T = odl 5

26–30 T = pdb 4

22–25 T = db 3

16–21 T = zd 2

0–15 T = nzd 1 Neoddana projektna naloga = 0 t

Učenec lahko za izvirnost vsebine in estetsko lep izdelek pridobi dodatni dve točki.